ন্যাশনাল আওয়ামী পার্টি
ন্যাশনাল আওয়ামী পার্টি বা ন্যাপ ভাসানী বাংলাদেশের একটি নিবন্ধিত রাজনৈতিক দল। ১৯৪৯ খ্রিস্টাব্দে প্রতিষ্ঠিত আওয়ামী মুসলিম লীগ (যা পরবর্তীকলে আওয়ামী লীগ নামে পরিচিত) ত্যাগ করে ১৯৫৭ সালে মাওলানা আবদুল হামিদ খান ভাসানী এই দলটি প্রতিষ্ঠা করেন। একটি গুরুত্বপূর্ণ বিরোধী রাজনৈতিক দল হিসেবে এটি পূর্ব পাকিস্তানে ১৯৬৯-এর গণঅভ্যূত্থান সংগঠনে নেতৃস্থানীয় ভূমিকা রেখেছিল।
সম্মিলিত বিরোধী দল (কপ)
১৯৬৪ খ্রিস্টাব্দে 'কপ' গঠিত হয় আইয়ুব-বিরোধী মুসলিম লীগ নেতা খাজা নাজিমুদ্দিনের নেতৃত্বে। 'কপ'-এর প্রধান রাজনৈতিক দলগুলো হলো: আওয়ামী লীগ, ন্যাশনাল আওয়ামী পার্টি, নেজামে ইসলাম ও জামায়াতে ইসলাম। সামরিক শাসক আইয়ুব খানকে ক্ষমতাচ্যূত করাই ছিল এই বিরোধীদদলীয় মোর্চ্চা গঠনের একমাত্র উদ্দেশ্য।